**Հայաստանի սփյուռքի նախարարությունը** գործադիր իշխանության հանրապետական մարմին է, որը մշակում և իրականացնում է Հայաստան-Սփյուռք գործակցության զարգացման, Հայաստանի, հայ ժողովրդի վարկանիշն ամրապնդող համահայկական նպատակային ծրագրեր, նպաստում համահայկական կրթական ծրագրերի իրականացմանը, Սփյուռքի հայկական դպրոցների հանրակրթական և մեկօրյա դպրոցների զարգացմանը, աջակցում է հայապահպան գործունեությանը, մշակութային ժառանգության պահպանմանը, զարգացմանը և տարածմանը, այլալեզու և այլադավան հայերի շրջանում հայկական ազգային ինքնության հաստատմանն ու արմատավորմանը, նրանց «հայադարձությանը», աջակցում աշխարհասփյուռ հայերի հայրենադարձությանը և Սփյուռքի հայ երիտասարդների ուխտագնացությանը Հայաստան։

Նախարարության ենթակայության ներքո է գործում «Հայերն այսօր» եռալեզու (արևելահայերեն-արևմտահայերեն, անգլերեն, ռուսերեն) էլեկտրոնային պարբերականը։

2009 թվականից սփյուռքահայ երիտասարդներին Հայաստանի պատմությանը, մշակույթին, հասարակական կյանքին, հոգևոր և ընտանեկան ավանդույթներին ծանոթացնելու նպատակով նախարարությունն իրականացնում է «Արի տուն» ծրագիրը, իրականացնում է «Սփյուռք» ամառային դպրոց ծրագիրը։
Նախատեսվում է Կառավարության օպտիմալացման արդյունքում լուծարել 2019 թվականին։ Գործառույթները կատարելու է Վարչապետի հատուկ հանձնարարությունների դեսպանը։

Կառուցվածք
----------

Գործառույթները փոխանցված են Սփյուռքի գործերի գլխավոր հանձնակատարին։

Հայաստանի սփյուռքի նախարարության մեդալներ
-----------------------------------------

Հայաստանի սփյուռքի նախարարությունը Հայաստան-Սփյուռք գործակցության զարգացման տարբեր բնագավառներում անհատներին ու կազմակերպություններին խրախուսելու նպատակով շնորհում է հետևյալ մեդալները՝

* Ոսկե մեդալ
* «Վիլյամ Սարոյան»
* «Նուբար Փաշա»
* «Կոմիտաս»
* «Արշիլ Գորկի»
* «Մայրենիի դեսպան»
* «Հակոբ Մեղապարտ»

Քննադատություն
--------------

Դիվանագետ Արա Պապյանի կարծիքով, Սփյուռքի նախարարության գոյությունը արդարացված կլիներ միայն այն պարագայում, երբ այն իրականում ներգաղթ կազմակերպեր.

> 
> 
> Եթե նախարարության բուն նպատակը լիներ ներգաղթ կազմակերպելը դեպի Հայաստան և նախարարությունը կոչվեր Ներգաղթի նախարարություն, ինչպես Իսրայելում, երբ նույն նախարարությունը ամեն տարի տասնյակ հազարավոր ներգաղթյալներ է բերում, ապա դրա գոյությունն արդարացված կլիներ։ Բայց եթե մենք այսօր գտնում ենք, որ հնարավոր չէ ներգաղթ կազմակերպել տնտեսական, քաղաքական և այլ պատճառներով, ուրեմն պետք չէր շտապել Սփյուռքի նախարարություն ստեղծելու հարցում:

Ծանոթագրություններ
------------------

1. ↑  "«Հայերն այսօր» էլեկտրոնային պարբերականի կայք". Արխիվացված է the original 2018 թ․ հոկտեմբերի 23-ին. Retrieved 2017 թ․ փետրվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "«Արի տուն» ծրագիր". Արխիվացված է the original 2017 թ․ հունվարի 19-ին. Retrieved 2017 թ․ փետրվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  «Արի տուն» «Սփյուռք» ամառային դպրոց ծրագիր
4. ↑  Աղքատ երկրի ճոխ ծախսերը. «Արի տուն» ծրագրի համար հարկատուները վճարում են 92 միլիոն դրամ

Տես նաև
-------

* Repat Armenia

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Հայաստան Հայաստանի կառավարություն |
| --- |
|  |
| Ղեկավարություն | Վարչապետ • Փոխվարչապետ |
|  |
| Նախարարություններ | Միջազգային տնտեսական ինտեգրման և բարեփոխումների • Աշխատանքի և սոցիալական հարցերի • Առողջապահության • Արդարադատության • Արտակարգ իրավիճակների • Արտաքին գործերի • Շրջակա միջավայրի • Գյուղատնտեսության • Տնտեսական զարգացման և ներդրումների • Էներգետիկայի և բնական պաշարների • Կրթության և գիտության • Մշակույթի • Ներքին գործերի • Պաշտպանության • Սպորտի և երիտասարդության հարցերի • Սփյուռքի • Տարածքային կառավարման և զարգացման նախարարություն • Տրանսպորտի և կապի • Քաղաքաշինության • Ֆինանսների |
|  |
| Առընթեր մարմիններ | Ազգային անվտանգության ծառայություն • Անշարժ գույքի կադաստրի պետական կոմիտե • Ոստիկանություն • Պետական գույքի կառավարման կոմիտե • Պետական եկամուտների կոմիտե • Քաղաքացիական ավիացիայի գլխավոր վարչություն |
|  |
| Ենթակա մարմիններ | Միջուկային անվտանգության կարգավորման կոմիտե |
|  |
| Պատմություն | 

|  |  |
| --- | --- |
| 1918-1920 | 1 (1918 հուլիսի 24 – նոյեմբերի 4) • 2 (1918 նոյեմբերի – 1919 օգոստոսի 10) • 3 (1919 օգոստոսի 10 – 1920 մայիսի 5) • 4 (1920 մայիսի 5 – նոյեմբերի 23) • 5 (1920 նոյեմբերի – 24 դեկտեմբերի 2) |
|  |
| 1991-ից | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 |

 |
|  |
| **Պորտալ:Հայաստան** |

 |